CELEX: 32011D0906(01)
Language: bg
Date: 2011-06-15 00:00:00
Title: Решение № S8 от 15 юни 2011 година относно отпускането на протези, основни помощни средства и други съществени обезщетения в натура, предвидени в член 33 на Регламент (ЕО) № 883/2004 за координация на системите за социална сигурност  Текст от значение за ЕИП и за Споразумението между ЕО и Швейцария

6.9.2011   
            
            
               BG
            
            
               Официален вестник на Европейския съюз
            
            
               C 262/6
            
         РЕШЕНИЕ № S8
   от 15 юни 2011 година
   относно отпускането на протези, основни помощни средства и други съществени обезщетения в натура, предвидени в член 33 на Регламент (ЕО) № 883/2004 за координация на системите за социална сигурност
   (текст от значение за ЕИП и за Споразумението между ЕО и Швейцария)
   2011/C 262/06
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 (2),
   като взе предвид член 33, параграф 2 от Регламент (ЕО) № 883/2004,
   като действа в съответствие с условията, определени в член 71, параграф 2, втора алинея от Регламент (ЕО) № 883/2004,
   като има предвид, че:
   
               (1)
            
            
               Член 33, параграф 1 на Регламент (ЕО) № 883/2004 е предпазна клауза, която следва да се прилага през периода, непосредствено следващ смяната на приложимото законодателство по отношение на засегнатото лице.
            
         
               (2)
            
            
               Посоченият член се прилага, когато дадено лице би могло да загуби правото си на приспособени към неговите/нейните специфични лични нужди обезщетения в натура за болест, и които са в процес на отпускане или които са били отпуснати, но не са били осигурени поради смяна на приложимото законодателство.
            
         
               (3)
            
            
               Такава загуба на право на обезщетение би могла да се счете за непропорционална, като се има предвид естеството на обезщетението и медицинското състояние на засегнатото лице,
            
         РЕШИ:
   Член 1
   Протезите, основните помощни средства и другите съществени обезщетения в натура, посочени в член 33, параграф 1 на Регламент (ЕО) № 883/2004 са обезщетения, които:
   
               —
            
            
               са приспособени към специфични лични нужди, и
            
         
               —
            
            
               са в процес на осигуряване, или са били отпуснати, но не са били осигурени, и
            
         
               —
            
            
               са определени и/или разглеждани като такива от държавите-членки, по чието законодателство е осигурено осигуреното лице преди то да бъде осигурено по законодателството на друга държава-членка.
            
         В приложението към настоящото решение се съдържа неизчерпателен списък, в който се посочват обезщетенията, които се разглеждат като такива, когато отговарят на определените по-горе критерии.
   Член 2
   Настоящото решение се публикува в Официален вестник на Европейския съюз. То се прилага от датата на публикуването си.
   
      
         
            Председател на Административната комисия
         
         Éva GELLÉRNÉ LUKÁCS
      
   
   
      (1)  ОВ L 166, 30.4.2004 г., стр. 1 (поправка ОВ L 200, 7.6.2004 г., стр. 1).
   
      (2)  Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност , ОВ L 284, 30.10.2009 г., стр. 1.
   
      ПРИЛОЖЕНИЕ
      
         Протези
      
      
                  а)
               
               
                  ортопедични протези;
               
            
                  б)
               
               
                  визуални помощни средства, напр. очни протези;
               
            
                  в)
               
               
                  зъбни протези (подвижни или не).
               
            
         Основни помощни средства
      
      
                  г)
               
               
                  инвалидни колички, ортези, обувки и други средства за подпомагане на придвижването, стоенето или седенето;
               
            
                  д)
               
               
                  контактни лещи, увеличителни или телескопични очила;
               
            
                  е)
               
               
                  слухови и говорни апарати;
               
            
                  ж)
               
               
                  пулверизатори;
               
            
                  з)
               
               
                  обтуратори за използване в устната кухина;
               
            
                  и)
               
               
                  ортодонтски апарати.
               
            
         Други съществени обезщетения в натура
      
      
                  й)
               
               
                  лечение от специалист за хоспитализирани пациенти;
               
            
                  к)
               
               
                  лечение в санаториум;
               
            
                  л)
               
               
                  лечебна рехабилитация;
               
            
                  м)
               
               
                  допълнителни средства за диагностика;
               
            
                  н)
               
               
                  всякаква субсидия, отпусната за покриване на част от разходите за посочените по-горе обезщетения.